Fjernelse af tang fra strande i Kalundborg Kommune 
Sagsfremstilling 
6.      Fjernelse af tang fra strande i Kalundborg Kommune  
                                                                                                                        Åbent 
Sagsnr.: 326-2014-5065        J.nr.: 04.11.04            Mikael Møller.: 326-2014-30225 
  
[adresse] 
Foranlediget af store mængder tang m.m. på strandene, som følge af storm og højvande i 2013 og praksis med 
tangfjernelse i forskellige andre kommuner, er en drøftelse af tangfjernelse aktuel i Kalundborg Kommune. I bilag 1 
”Notat vedr. håndtering af tang fra strandområder” redegøres for problemomfang, historik, erfaringer fra andre 
kommuner, restriktioner, bortskaffelsesmuligheder og økonomi i forbindelse med tangfjernelse. Tang og fedtemøg 
(brunalger) er naturligt på strandene. Det kan være særlig slemt på [adresse] og [adresse], som begge 
ligger i tilknytning til større sommerhusområder. Tang og fedtemøg er til gene (passagevanskeligheder og lugtgener) 
for strandgæsterne i sommermånederne. Kommunen modtager hver sommer især klager over disse forhold på de 
to ovennævnte strande. 
  
Administrationen indstillede i 2007, at tang på kommunens kyststrækninger som udgangspunkt ikke fjernes, bortset 
fra på [adresse] strandene, og at daværende Vej- og Parkenhed sammen med Plan, Byg og Miljø blev bemyndiget til 
at vurdere behovet for fjernelse af tang fra Blå Flag strandene, hvor et af kriterierne for disse strande var, "at der skal 
ske fjernelse af forekomst af store mængder tang". Det daværende Miljøudvalg tiltrådte indstillingen og anbefalede, 
at det skulle undersøges, om indsatsen kunne suppleres ved, at der i regi af Kalundborg Kommunes Aktiverings- og 
beskæftigelsesværksteder kunne etableres et projekt. Der blev ikke i 2007 og efterfølgende afsat budgetbeløb til 
opgaven.  
Som udgangspunkt har man ikke fjernet tang fra strandene. I 2008 blev der dog fjernet en stor mængde rådnende 
tang på et område nær [adresse], da det var til stor lugtgene for beboerne i byen. En lokal landmand aftog mod 
betaling tangen til udspredning på landbrugsjord. Denne løsning var dog ikke uden problemer. I 2011 og 2012 blev 
der konstateret så store mængder opskyllet tang på [adresse], at man valgte at skubbe tangen ud til siderne og 
derved etablere en tangfri passage på 100-150 meter til vandet. 
  
Med udgangspunkt i erfaringer fra tangfjernelsen i [adresse] i 2013, skønnes en udgift til almindelig 
tangfjernelse på [adresse] og [adresse] på 120.000 kr. årligt.  
Slagelse Kommune lader som udgangspunkt tangen ligge, og kun ved usædvanlig store mængder tang samles 
denne sammen og bortskaffes til udspredning på landbrugsjord. Som følge af efterårets storme, ligger der store 
mængder opskyllet tang på bl.a. [adresse]. Tangen er blandet med affald, så som træ, plastic, metal, glasfiber 
m.m., hvilket gør bortskaffelsesmulighederne meget begrænset. Man kan undtagelsesvis få lov at aflevere til Kara/  
Noveren’s forbrændingsanlæg i Roskilde. Der er tale om helt ekstraordinære forhold, og såfremt den ophobede tang 
med affaldsrester fjernes fra strandområdet skønnes udgiften hertil at blive omkring 100.000 kr. 
  
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller: 
× At opskyllet tang og fedtemøg på strandene som udgangspunkt får lov at blive liggende 
× At tang og fedtemøg kun ved ekstraordinære store forekomster indsamles i fornødent omfang og bortskaffes via 
ekstern entreprenør, særligt ved Blå Flag strande 
× At den nuværende tang på bl.a. [adresse], der er iblandet forskelligt affald henhørende fra efterårets storme, 
samles sammen og afleveres til forbrænding inden badesæsonen, senest 1. maj 2014. 
  
ØKONOMISKE KONSEKVENSER 
Fjernelse af tang iblandet affald op til 100.000 kr. finansieres af driftsmidler til gadefejning og renhold, hvor også 
udgifter til fjernelse af henlagt affald langs offentlige veje afholdes. 
  
Bilag 
  
  
  
  
  
Teknik- og Miljøudvalgets møde den 3. marts 2014: 
Udvalget vedtog at godkende Teknik- og Miljøchefens indstilling. 
Bilag 1 - Notat vedr. håndtering af tang på strandarealer 
326-2014-40636 
